  Виталий Пронин Глазовысь режиссёрлэсь Вениамин Тронинлэсь «Электричество (хочу умереть)» фильмзэ возьматозы Америкаын Огайо штатын 4-тӥ апрельысен 10-тӥ апрелёзь ортчись кинофестивальын.Ужрадын возьматэмын луозы дуннелэн пӧртэм сэрегъёсысьтыз режиссёръёслэн 1 сюрс 900 пала кинофильмъёссы. Устоосыз таукаронъёсын но синпель кузьымъёсын пусйиськозы.В. Тронинлэсь фильмзэ глазовъёс учкизы ни. Солэн сюжетэз ӟечезлы оскытэ, валтӥсь геройлэн - гуртын улӥсь воргоронлэн - улонысь кошкемез потэ ке но.В. Тронин - Удмуртиысь искусство удысысь дано ужась, йылпумъямын Нижний Новгородысь кун университетысь филология факультетэз, тодон-валанзэ будэтэмын Владимир Хотиненко, Павел Финн но Владимир Фенченко тодмо режиссёръёслэн мастерскойёсазы. Улэ Глазовын. Отын кылдытӥз  «Киноглаз-ов» студизэ.Наталья Седова         Теги: дуннеын  